Dadullah Akhund

Mullah Dadullah eller Dadullah Akhund (pashto: ملا دادالله آخوند; født ca. 1966, død 12. mai 2007) var Talibans øverste militære leder inntil sin død i 2007. Han var etnisk pashtuner fra stammen Kakar i landsbyen Kalai-Kakaran i Oruzgan-provinsen i Afghanistan. Han hadde også et hjem i Alajilga, en grenselandsby i Kandahar-provinsen.

Biografi 
Ikke mye er kjent om Dadullahs tidlige liv. Han ble såret som kriger i den antisovjetiske mujahedin-bevegelsen på 1980-tallet, med resultatet at han mistet sitt ene ben. Han var medlem av Talibans 10-manns ledede kommunestyre før den amerikansk-ledede invasjonen i 2001. Han var angivelig også en nær støttespiller til Mullah Omar. I 1999–2000 ledet han undertrykkelsen av hazarere i Bamiyan-provinsen. Da Taliban-regimet falt i desember 2001 flyktet han og unngikk dermed fangenskap av Nordalliansens styrker i Kunduz-provinsen.

Dødsfall 
Dadullah ble drept i kamper med styrker fra Afghanistan og ISAF i 2007 i den sørafghanske provinsen Helmand.

Referanser 

Personer fra Asia involvert i terroraktivitet
Afghanske islamister
Dødsfall i 2007
Personer tilknyttet Taliban
Militære ledere
Personer fra krigen i Afghanistan (2001–2021)
Personer drept i krigen mot terror
Personer drept med skytevåpen
Personer fra Kandahar